Academy Awards

Cena Akadémie<center>Udeľované zavýznamný úspech v kinematografiiOrganizátorAkadémia filmových umení a viedKrajinaSpojené štáty americkéPrvé udeľovanie16. máj 1929Nasledujúce udeľovanie2025(97. ročník) Webstránka  oscars.org

Academy Awards (doslova Ceny Akadémie resp. Udeľovanie Cien Akadémie, ľudovo Oscar/oskar alebo Udeľovanie Oscarov/oskarov; jednotlivé ocenenie (soška) sa nazýva Academy Award, doslova Cena Akadémie alebo ľudovo Oscar/oskar) je prestížne filmové ocenenie, ktoré každoročne udeľuje americká Akadémia filmových umení a vied (angl. Academy of Motion Picture Arts and Sciences, skratka AMPAS). Ceremoniál z udeľovania cien (ľudovo udeľovanie Oscarov, angl. Academy Awards) sa koná na začiatku roku v Hollywoode. Predstavuje úspechy za počiny v predošlom kalendárnom roku. Televízny prenos sledujú diváci vo viac ako dvesto krajinách.

Akadémia filmových umení a vied bola založená v januári roku 1927 riaditeľom štúdia MGM, Louisom B. Mayerom a ďalšími tridsiatimi piatimi osobnosťami filmového sveta na podporu kinematografie.História Akadémie | History of the Academy http://www.oscars.org/academy/history-organization/history.html  Jednou z činností Akadémie je udeľovanie ocenenia nazvaného Cena Akadémie za zásluhy (angl. Academy Awards of Merit) najlepším výkonom vo svete filmu.

Prvýkrát bola táto cena udelená 16. mája 1929, vtedy ešte len v 12 kategóriách.OSCAR: História udeľovania cien Akadémie filmových umení a vied http://www.24hod.sk/oscar-historia-udelovania-cien-akademie-filmovych-umeni-a-vied-cl71298.html; Pridané: 13. 11. 2011 V súčasnosti je oceňovaných kategórií 24. Zatiaľ posledné 96. udeľovanie sa uskutočnilo 10. marca 2024 v Dolby Theatre.

 História 
vľavo|náhľad|1. ročník udeľovania Oscarov.
Prvá ceremónia z udeľovania Oscarov sa konala v prítomnosti pozvaných hostí, ktorí si za banket v sále Blossom hotela Roosevelt v Hollywoode zaplatili päť dolárov. Držitelia cien boli ohlásení tri mesiace pred slávnostným večerom.1. ročník Cien Akadémie (1929) | The 1st Academy Awards (1929) http://www.oscars.org/awards/academyawards/legacy/ceremony/1st.html Už nasledujúci druhý ročník však Akadémia na zoznam výhercov vyhlásila embargo. Umožnila však tento zoznam odovzdať novinárom, ktorí ho mali a mohli zverejniť až po jedenástej hodine večer. Tento systém úspešne fungoval až do roku 1940, kedy noviny Los Angeles Times zverejnili víťazov vo večernom vydaní. To potom ponúkali hosťom pri príjazde na slávnostnú ceremóniu. Akadémia preto zmenila pravidlá, ktoré po menších úpravách existujú dodnes. Mená víťazov nie sú známe až do momentu vyhlásenia. Do tej doby sú uchované v obálkach vo firme PricewaterhouseCoopers.História Cien Akadémie | History of the Academy Awards http://www.oscars.org/awards/academyawards/about/history.html

V priebehu prvého ročníka bolo odovzdaných dvanásť sošiek a dvadsať certifikátov v dvanástich základných a dvoch špeciálnych kategóriách. Herec Emil Jannings dokonca získal úplne prvého Oscara a to ešte pred samotnou ceremóniou. V jej priebehu mal byť na natáčaní v Európe. Akadémia tomuto požiadavku vyhovela.

Pôvodne sa bankety konali v hoteloch Roosevelt, Ambassador a Biltmore. Ako záujem hviezd, novinárov a fanúšikov rástol, Akadémia v roku 1944 pri svojom 16. ročníku presunula udeľovanie do väčších priestorov, do Graumanovho čínskeho divadla.

Rok 1953 bol priekopnícky kvôli prvému televíznemu prenosu pre divákov v Štátoch a Kanade. V roku 1966 sa Oscar začal vysielať vo farbe. Od roku 1969 mal prenos z udeľovania cien medzinárodné rozmery. V roku 2011 bol prenos z udeľovania možný vo viac ako dvesto krajinách.

 Dôležité míľniky 
náhľad|26. udeľovanie Oscarov sa konalo v divadle RKO Pantages.
V priebehu histórie cien sa počet kategórií i pravidiel postupne menil. Za najdôležitejšie míľniky Akadémia považuje:
 Prvý ročník (1929) – Prvé udeľovanie cien. Akadémia sa rozhodla udeliť špeciálne ocenenia tím, ktorí sa nevošli do dvanástich kategórií. Cenu získalo štúdio Warner Bros. za prelomový zvukový film Jazzový spevák. Druhého špeciálneho Oscara si odniesol Charles Chaplin za produkciu, réžiu, scenár a herecký výkon vo filme Cirkus.
 Druhý ročník (1930) – Počet kategórií klesol z dvanásť na sedem (ženský a mužský herecký výkon, produkcia, réžia, scenár, kamera a výprava).
 Siedmy ročník (1935) – Boli pridané kategórie ako strih, hudba a filmová pieseň. V tomto roku začala firma Price Waterhouse (dnes PricewaterhouseCoopers) počítať hlasovacie lístky. Táto úloha jej zostala dodnes.
 Deviaty ročník (1937) – Prvýkrát boli udelené ceny vo vedľajších hereckých kategóriách.
 Desiaty ročník (1938) – Prvá Pamätná cena Irvinga G. Thalberga (angl. Irving G. Thalberg Memorial Award) bola udelená producentovi Darrylovi F. Zanuckovi.
 Dvanásty ročník (1940) – Udelený prvý Oscar za špeciálne efekty.
 Štrnásty ročník (1942) – Udelený prvý Oscar v kategórii dokument.
 Dvadsiaty ročník (1948) – Prvýkrát bola udelená cena pre cudzojazyčný film a to v špeciálnej kategórii. Oscara získal taliansky film Vittoria de Sicu Deti ulice (v origináli Sciuscià). Ďalších sedem špeciálnych Oscarov bolo udelených predtým, než v roku 1956 vznikla regulárna kategória pre cudzojazyčné (resp. zahraničné) snímky.
 Dvadsiaty prvý ročník (1949) – Kategória kostýmov bola pridaná do hlasovacích lístkov.
 Dvadsiaty piaty ročník (1953) – Oscari boli prvýkrát prenášaní televíziou. Konali sa dve ceremónie. V Hollywoode bol hostiteľom Bob Hope, v New Yorku ním bol Conrad Nagel.
 Dvadsiaty deviaty ročník (1957) – Humanitárna cena Jeana Hersholta (angl. Jean Hersholt Humanitarian Award) bola udelená. Jej prvým nositeľom sa stal Y. Frank Freeman.
 Tridsiaty šiesty ročník (1964) – Špeciálne efekty sa rozdelili na zvukové a vizuálne.
 Tridsiaty ôsmy ročník (1966) – Konal sa prvý farebný prenos z udeľovania Oscarov.
 Štyridsiaty prvý ročník (1969) – Ceremónia z Oscarov sa konala v práve dokončenom pavilóne Dorothy Chandler v hudobnom centre v Los Angeles.
 Päťdesiaty štvrtý ročník (1982) – Prví ocenení v kategórii masky. Zároveň bol vyhlásený prvý víťaz technickej Ceny Gordona E. Sawyera (angl. Gordon E. Sawyer Award).
 Sedemdesiaty štvrtý ročník (2002)Rok uvedený v zátvorke je rokom, v ktorom sa konalo slávnostné vyhlásenie Oscarov. Ceny sa udeľujú za počiny vo filmoch vyrobených v predošlom kalendárnom roku. – Najlepší animovaný celovečerný film bol prvýkrát vyhlásený. Cenu získal Shrek.

 Prerušenie udeľovania Oscarov 
V histórii Oscarov sa stalo trikrát, že musel byť slávnostný ceremoniál presunutý:
 Desiaty ročník (1938) – Veľké záplavy v roku 1938 posunuli odovzdávanie Oscarov o jeden týždeň.
 Štyridsiaty ročník (1968) – Vzhľadom na úmrtie Martina Luthera Kinga, Jr. sa ceremónia presunula z 8. na 10. apríla 1968. King bol zavraždený 4. aprílaMartin Luther King zavražděn na balkóně motelu Lorraine v Memphisu http://www.ceskatelevize.cz/ct24/kalendarium/10591-martin-luther-king-zavrazden-na-balkone-motelu-lorraine-v-memphisu/ , len niekoľko dní pred plánovaným odovzdávaním a jeho pohreb sa mal konať 9. apríla. Preto organizátori rozhodli o jeho presunutí.The 40th Academy Awards (1968) http://www.oscars.org/awards/academyawards/legacy/ceremony/40th.html
 Päťdesiaty tretí ročník (1981) – Kvôli neúspešnému atentátu na vtedajšieho amerického prezidenta Ronalda Reagana presunula Akadémia slávnostný večer o 24 hodín.BBC | 1981: President Reagan is shot http://news.bbc.co.uk/onthisday/hi/dates/stories/march/30/newsid_2530000/2530913.stm


 Soška Oscara 
Americká akadémia filmových umení a vied vznikla v januári 1927. Hneď na svojom prvom zasadaní sa zakladajúci členovia rozhodli udeľovať ocenenie za najlepšie počiny v rôznych odvetviach kinematografie.Soška Oscara | The Oscar Statuette http://www.oscars.org/awards/academyawards/about/awards/oscar.html

 Podoba 
Akademici sa po dohode rozdávať výročné ceny obrátili na umeleckého vedúceho pracovníka štúdia MGM Cedrica Gibbonsa. Ten mal navrhnúť podobu ocenenia. Rozhodol sa vytvoriť nahého rytiera stojacieho na kotúči filmového pásu, ktorý v rukách drží križiacky meč. Filmová cievka má na sebe päť koliesok, ktoré symbolizujú prvých päť zakladajúcich odvetví, ktorými boli producenti, režiséri, herci, scenáristi a technici. Akadémia po vytvorení tejto podoby požiadala sochára Georga Stanleyho, aby sošku navrhol. Podstavec, na ktorom socha rytiera stojí, menil svoju podobu až do roku 1945. Odvtedy má s menšími zmenami dnešnú podobu a veľkosť.

V začiatkoch ocenenia udeľovala Akadémia v nejednej kategórii (napr. strih) namiesto sošky len plaketu (1936 až 1943), v niektorých prípadoch dokonca iba certifikát (1934 a 1935). Víťazi v hereckých vedľajších kategóriách získavali prvých sedem rokov (počnúc vznikom kategórie v roku 1937) plaketu Akadémie. Od roku 1934 sa v niektorých prípadoch, kedy ocenenie získal mladistvý umelec, udeľovala zmenšená replika Oscara.

 Názov 
Oficiálny názov ceny bol prijatý hneď v začiatkoch fungovania Akadémie. Cena za zásluhy (angl. Academy Award of Merit) je však známejšia pod prezývkou Oscar. Skutočný pôvod tohto názvu nie je známy, ale v priebehu rokov sa spopularizovali tri verzie. Jedna hovorí o tom, že vedúca pracovníčka akademickej knižnice, Margaret Herrick, vyhlásila, že soška pripomína jej strýka Oscara. Druhá verzia hovorí o legendárnej herečke Bette Davis, ktorá mala toto pomenovanie použiť po získaní sošky a inšpirovala sa prvým manželom, hudobníkom Harmonom Oscarom Nelsonom, Jr.Biografia Harmona Nelsona | Biography for Harmon Nelson http://www.imdb.com/name/nm1246497/bio Prvýkrát ju však použil losangeleský novinár Sidney Skolsky v roku 1934, kedy glosoval úspech Katharine Hepburn. Tá totiž prvého Oscara získala práve v tom roku. Každopádne Akadémia túto prezývku oficiálne priznala v roku 1939.

 Výroba 
Soška Oscara je  vysoká a váži 3, 86 kg. Od roku 1982 ju vyrába chicagská spoločnosť R. S. Owens & Company. Každý rok v januári vyrobí päťdesiat kusov. Trvá to tri až štyri týždne. Odliatie každej sošky Oscara zamestná dvanásť pracovníkov na päť hodín. Sošky sú najprv odliate, potom vytvarované, obrúsené a vyleštené. V počiatkoch udeľovania boli sošky bronzové a následne pozlátené. Dnes je materiálom pre výrobu zliatina kovu obsahujúca meď, nikel, striebro a dvadsaťštyri karátové zlato. Výrobná cena je približne 150 $, ale ta symbolická je nevyčísliteľná. Od roku 1949 sa každá vyrobená soška čísluje. Číslovanie začalo číslovkou 501.

Výnimkou sa stali vojnové roky, v ktorých bola zliatina vzhľadom na nedostatok kovu, nahradená sadrovým odliatkom. Po skončení 2. sv. vojny boli recipienti Akadémiou vyzvaní, aby navrátili odliatky, ktoré boli nahradené zliatinovými soškami.Academy Awards® | THE OSCAR STATUETTE http://www.filmreference.com/encyclopedia/Academy-Awards-Crime-Films/Academy-Awards-THE-OSCAR-STATUETTE.html

 Nominácie a pravidlá 
náhľad|Udeľovanie Oscarov v roku 1988.
Každý rok v novembri začína volebná kampaň Akadémie filmových umení a vied. Udeľovaniu Oscarov predchádza hlasovací proces s voľbou nominácií.

 Hlasovanie 
Každý aktívny člen s hlasovacím právom získa od Akadémie hlasovací lístok. Počet členov je približne šesťtisíc. Väčšina z nich je zastúpená v určitej pobočke. Herci v hereckej, režiséri v režisérskej, strihači v strihačskej a podobne. Pobočiek má Akadémia pätnásť. Aby sa predošlo podplácaniu, organizácia nezverejňuje, až na výnimky, mená členov. Hlasujúcim členom sú poskytnuté verejné premietania filmov, vstup zdarma na komerčné premietania a DVD nosiče, ktoré zasielajú štúdia a distribučné firmy.Hlasovanie na Ceny Akadémie | Voting for the Academy Awards http://www.oscars.org/awards/academyawards/about/voting.html

 Prvé kolo 
Na konci decembra je aktívnemu členovi zaslaný hlasovací lístok. Po jeho vyplnení ho najneskôr do januára odošle do spoločnosti PricewaterhouseCoopers, ktorá má na starosti sčítavanie hlasov. Hlasovanie prebieha v dvadsiatich piatich kategóriách. Členovia z každej pobočky hlasujú pre filmový počin v danej oblasti, herci odovzdávajú hlasy hercom, kameramani kameramanom a podobne. Okrem kategórie animovaný film a cudzojazyčný film, v ktorom návrh na nominácie podávajú špeciálne komisie. V kategórii najlepší film hlasujú všetci členovia s hlasovacím právom.

Výsledky prvého nominačného kola sú známe tretí januárový týždeň. Na tlačovej konferencii ich potom prezident Akadémie vyhlási v divadle Samuel Goldwyn v Beverly Hills.

 Druhé kolo 
vľavo|náhľad|Z 81. ročníka Cien Akadémie.
Na konci januára je členom Akadémie opäť zaslaný hlasovací lístok, tentoraz finálny s menami nominovaných umelcov. Konečné hlasy by mali do sídla PricewaterhouseCoopers dôjsť najneskôr do utorka pred udeľovaním Oscarov. To sa zvyčajne koná poslednú februárovú nedeľu. Plnohodnotné členstvo Akadémie dáva členovi hlasovacie právo v každej danej pobočke, ale v kategóriách dokumentárny film, krátky dokument, krátky hraný film, krátky animovaný film a cudzojazyčný film môžu hlasovať len po potvrdení, že videli všetky nominované filmy.

Po sčítaní koncových hlasov poznajú výsledky len dvaja pracovníci agentúry PricewaterhouseCoopers. Tie zapečatia do obálok, kde zostanú zapečatené až do odovzdávania cien.

 Pravidlá 
Aby mohol film uspieť v súťaži o Oscara, musia jeho tvorcovia splňovať niekoľko pravidiel. Snímka by mala byť dlhometrážna, to znamená v dĺžke najmenej štyridsať minút. Film musí existovať vo formáte  alebo , ak ide o klasický filmový formát; poprípade v digitálnom formáte Digital Cinema, ak ide o film snímaný digitálnou kamerou. Snímka musí byť komerčne dostupná v okrese Los Angeles a to najmenej sedem dní za sebou. Nesmie byť predtým vysielaná v inom médiu (káblová televízia, satelit, internet, a podobne).Pravidlo 2: Vhodný formát | Rule Two: Eligibility http://www.oscars.org/awards/academyawards/rules/rule02.html 

Film sa podľa ďalšieho pravidla musí premietať v okrese L.A. v priebehu kalendárneho roka a to od 1. januára do 31. decembra.Pravidlo 3: Uzávierka | Rule Three: The Awards Year and Deadlines http://www.oscars.org/awards/academyawards/rules/rule03.html 

V niektorých kategóriách (napr. cudzojazyčný film) sú povolené zmeny týchto pravidiel.

 Kategórie udeľovaných cien 
náhľad|Film Wings získal ako prvý Oscara za najlepší film.

 Súčasné ocenenia 
 Najlepší film (od roku 1929)
 Najlepšia réžia (od roku 1929)
 Najlepšia herečka (od roku 1929)
 Najlepší herec (od roku 1929)
 Najlepšia herečka vo vedľajšej úlohe (od roku 1937)
 Najlepší herec vo vedľajšej úlohe (od roku 1937)
 Najlepší adaptovaný scenár (od roku 1929)
 Najlepší pôvodný scenár (od roku 1941) Najlepšia hudba (od roku 1935)
 Najlepšia filmová pieseň (od roku 1935)
 Najlepšia kamera (od roku 1929)
 Najlepšie kostýmy (od roku 1949)
 Najlepšia výprava (od roku 1929)
 Najlepšie masky (od roku 1982)
 Najlepší zvuk (od roku 1931)
 Najlepší strih zvuku (od roku 1964) Najlepšie vizuálne efekty (od roku 1940)
 Najlepší strih (od roku 1936)
 Najlepší animovaný film (od roku 2002)
 Najlepší cudzojazyčný film (od roku 1948)
 Najlepší celovečerný dokumentárny film (od roku 1944)
 Najlepší krátky dokumentárny film (od roku 1942)
 Najlepší krátky hraný film (od roku 1932)
 Najlepší krátky animovaný film (od roku 1932)

 Neexistujúce ocenenia 
 Najlepšia umelecká kvalita produkcie (v roku 1929)
 Najlepšie titulky, resp. medzititulky (v roku 1929)
 Najlepšie technické efekty (v roku 1929)
 Najlepší námet (v rokoch 1929 až 1957)
 Najlepší krátky dramatický film (v rokoch 1933 až 1936)
 Najlepší asistent réžie (v rokoch 1934 až 1938)
 Najlepšia réžia tanečných scén (v rokoch 1936 až 1938)
 Najlepší krátky farebný film (v rokoch 1937 a 1938)
 Najlepší krátky dvojcievkový film (v rokoch 1937 až 1957)
 Najlepšia hudba – adaptácia alebo opracovanie (v rokoch 1963 to 1970; a v roku 1974)
 Najlepšia hudba ku komédii alebo muzikálu (v rokoch 1995 až 1999)

 Špeciálne ocenenia 
 Čestná cena Akadémie (od roku 1929)
 Vedecká a technická cena Akadémie (od roku 1932)
 Pamätná cena Irvinga G. Thalberga (od roku 1939)
 Humanitárna cena Jeana Hersholta (od roku 1957)
 Cena Gordona E. Sawyera (od roku 1982)
 Cena Akadémie pre mládež (v rokoch 1935 až 1961)
 Čestné uznanie Akadémie (v rokoch 1973 až 1996)

 Slávnostný ceremoniál 
náhľad|Kodak Theatre, v ktorom sa od roku 2002 udeľuje Oscar.
Prvý ročník sa konal 16. mája 1929 na slávnostnom bankete v sále Blossom hollywoodskeho hotela Roosevelt. Akadémia hodnotila filmy natočené medzi 1. augustom 1927 a 1. augustom 1928. Všetko trvalo približne pätnásť minút. Rozdaných bolo dvanásť sošiek z rúk vtedajšieho prezidenta Douglasa Fairbanksa. Ostatní nominovaní si odniesli certifikát. Už druhý ročník zaznamenal výraznú pozornosť médii a záznam sa prenášal pomocou rozhlasu. Vtedy sa ceny udeľovali striedavo v hoteli Ambassador a hoteli Biltmore. V roku 1944, kedy sa konala 16. ceremónia, bolo rozdávanie sošiek presunuté do väčších priestorov, konkrétne do Graumanovho čínskeho divadla. Následujúce roky sa Oscar sťahoval zo Shrine Auditória do divadla Akadémie; a odtiaľto do divadla RKO Pantages. A práve z divadla Pantages sa vysielal prvý televízny prenos z udeľovania cien. Bolo to 19. marca 1953 spoločnosťou NBC. V roku 1961 bolo odovzdávanie Oscarov presunuté do Santa Monica Civic Auditorium. Práva na prenos vtedy získala spoločnosť ABC, ktorá, s výnimkou rokov 1971 až 1975, vysiela priamy prenos z gala večera dodnes. A bude v tom pokračovať až do roku 2020.Kontrakt medzi ABC a Akadémiou ohľadom práv na prenos z Oscarov | ABC and Academy Extend Oscar Telecast Agreement http://www.oscars.org/press/pressreleases/2011/20110224b.html V roku 1966 sa slávnostný večer prvýkrát prenášal vo farbe. V rokoch 1969 až 1987 sa ceny udeľovali v pavilóne Dorothy Chandler v losangeleskom hudobnom centre. Následne sa Oscar presúval z hudobného centra do Shrine Auditorium. Rozdiel medzi týmito dvomi strediskami je v počte sedadiel. Pavilón Dorothy Chandler má kapacitu 2 500 sedadiel, Shrine Auditorium šesťtisíc. Od roku 2002 sa odovzdávanie Oscarov koná v divadle Kodak (angl. Kodak Theatre) s kapacitou 3 300 sedadiel, ktoré sa v roku 2012 zmluvou na dvadsaťročné obdobie premenovalo na divadlo Dolby (Dolby Theatre).

Pôvodne sa ceremoniál z udeľovania Oscarov konal na konci marca alebo začiatkom apríla. V roku 1999 sa Oscar presunul z pondelka na nedeľu a od roku 2004 sa väčšinou udeľuje poslednú februárovú nedeľu. 

 Zoznam ceremoniálov 
RočníkZa rok(y)Dátum konaniaMiesto konaniaHostiteľVíťazný film1. ročník1927/192816. máj 1929Hotel RooseveltDouglas FairbanksWings & Sunrise: A Song of Two Humans2. ročník1928/19293. apríl 1930Hotel AmbassadorWilliam C. DeMilleThe Broadway Melody3. ročník1929/19305. november 1930Hotel AmbassadorConrad NagelNa západe nič nové4. ročník1930/193110. november 1931Hotel BiltmoreLawrence GrantCimarron5. ročník1931/193218. november 1932Hotel AmbassadorConrad NagelGrand Hotel6. ročník1932/193316. marec 1934Hotel AmbassadorWill RogersCavalcade7. ročník193427. február 1935Hotel BiltmoreIrvin S. CobbIt Happened One Night8. ročník19355. marec 1936Hotel BiltmoreFrank CapraMutiny on the Bounty9. ročník19364. marec 1937Hotel BiltmoreGeorge JesselThe Great Ziegfeld10. ročník193710. marec 1938Hotel BiltmoreBob BurnsThe Life of Emile Zola11. ročník193823. február 1939Hotel BiltmorežiadnyYou Can't Take It with You12. ročník193929. február 1940Hotel AmbassadorBob HopeOdviate vetrom13. ročník194027. február 1941Hotel BiltmoreWalter WangerRebecca14. ročník194126. február 1942Hotel BiltmoreBob HopeHow Green Was My Valley15. ročník19424. marec 1943Hotel AmbassadorBob HopeMrs. Miniver16. ročník19432. marec 1944Graumanovo čínske divadloJack BennyCasablanca17. ročník194415. marec 1945Graumanovo čínske divadloJohn Cromwell & Bob HopeGoing My Way18. ročník19457. marec 1946Graumanovo čínske divadloJames Stewart & Bob HopeThe Lost Weekend19. ročník194613. marec 1947Shrine Civic AuditoriumJack BennyThe Best Years of Our Lives20. ročník194720. marec 1948Shrine Civic AuditoriumAgnes Moorehead & Dick PowellDžentlemanská dohoda21. ročník194824. marec 1949Divadlo AkadémieGeorge MontgomeryHamlet22. ročník194923. marec 1950Divadlo RKO PantagesPaul DouglasAll the King's Men23. ročník195029. marec 1951Divadlo RKO PantagesFred AstaireAll About Eve24. ročník195120. marec 1952Divadlo RKO PantagesDanny KayeAn American in Paris25. ročník195219. marec 1953Divadlo RKO Pantages (L.A.) & Medzinárodné divadlo NBC (N.Y.)Bob Hope, Conrad Nagel & Fredric MarchThe Greatest Show on Earth26. ročník195325. marec 1954Divadlo RKO Pantages (L.A.) & NBC Center Theatre (N.Y.)Donald O'Connor & Fredric MarchOdtiaľto až na večnosť27. ročník195430. marec 1955Divadlo RKO PantagesBob Hope & Thelma RitterOn the Waterfront28. ročník195521. marec 1956Divadlo RKO PantagesJerry Lewis, Claudette Colbert & Joseph L. MankiewiczMarty29. ročník195627. marec 1957Divadlo RKO PantagesJerry Lewis & Celeste HolmCesta okolo sveta za osemdesiat dní30. ročník195726. marec 1958Divadlo RKO PantagesBob Hope, Rosalind Russell, David Niven, James Stewart & Jack LemmonMost cez rieku Kwai31. ročník19586. apríl 1959Divadlo RKO PantagesJerry Lewis, Mort Sahl, Tony Randall, Bob Hope, David Niven & Laurence OlivierGigi32. ročník19594. apríl 1960Divadlo RKO PantagesBob HopeBen Hur33. ročník196017. apríl 1961Santa Monica Civic AuditoriumBob HopeByt34. ročník19619. apríl 1962Santa Monica Civic AuditoriumBob HopeWest Side Story35. ročník19628. apríl 1963Santa Monica Civic AuditoriumFrank SinatraLawrence of Arabia36. ročník196313. apríl 1964Santa Monica Civic AuditoriumJack LemmonTom Jones37. ročník19645. apríl 1965Santa Monica Civic AuditoriumBob HopeMy Fair Lady38. ročník196518. apríl 1966Santa Monica Civic AuditoriumBob HopeThe Sound of Music39. ročník196610. apríl 1967Santa Monica Civic AuditoriumBob HopeA Man for All Seasons40. ročník196710. apríl 1968Santa Monica Civic AuditoriumBob HopeIn the Heat of the Night41. ročník196814. apríl 1969Pavilón Dorothy ChandlerJohn WayneOliver!42. ročník19697. apríl 1970Pavilón Dorothy ChandleržiadnyPolnočný kovboj43. ročník197015. apríl 1971Pavilón Dorothy ChandleržiadnyGenerál Patton44. ročník197110. apríl 1972Pavilón Dorothy ChandlerHelen Hayesová, Alan King, Sammy Davis, Jr. & Jack LemmonFrancúzska spojka45. ročník197227. marec 1973Pavilón Dorothy ChandlerCarol Burnett, Michael Caine, Charlton Heston & Rock HudsonKrstný otec46. ročník19732. apríl 1974Pavilón Dorothy ChandlerJohn Huston, Diana Ross, Burt Reynolds, David NivenPodraz47. ročník19748. apríl 1975Pavilón Dorothy ChandlerSammy Davis, Jr., Bob Hope, Shirley MacLaine, Frank SinatraKrstný otec II48. ročník197529. marec 1976Pavilón Dorothy ChandlerWalter Matthau, Robert Shaw, George Segal, Goldie Hawnová & Gene KellyPrelet nad kukučím hniezdom49. ročník197628. marec 1977Pavilón Dorothy ChandlerRichard Pryor, Jane Fondová, Ellen Burstynová, Warren BeattyRocky50. ročník19773. apríl 1978Pavilón Dorothy ChandlerBob HopeAnnie Hall51. ročník19789. apríl 1979Pavilón Dorothy ChandlerJohnny CarsonLovec jeleňov52. ročník197914. apríl 1980Pavilón Dorothy ChandlerJohnny CarsonKramerová verzus Kramer53. ročník198031. marec 1981Pavilón Dorothy ChandlerJohnny CarsonObyčajní ľudia54. ročník198129. marec 1982Pavilón Dorothy ChandlerJohnny CarsonOhnivé vozy55. ročník198211. apríl 1983Pavilón Dorothy ChandlerLiza Minnelli, Dudley Moore, Richard Pryor & Walter MatthauGándhi56. ročník19839. apríl 1984Pavilón Dorothy ChandlerJohnny CarsonCena za nežnosť57. ročník198425. marec 1985Pavilón Dorothy ChandlerJack LemmonAmadeus58. ročník198524. marec 1986Pavilón Dorothy ChandlerAlan Alda, Jane Fonda & Robin WilliamsSpomienky na Afriku59. ročník198630. marec 1987Pavilón Dorothy ChandlerChevy Chase, Goldie Hawnová & Paul HoganČata60. ročník198711. apríl 1988Shrine Civic AuditoriumChevy ChasePosledný cisár61. ročník198829. marec 1989Shrine Civic AuditoriumžiadnyRain Man62. ročník198926. marec 1990Pavilón Dorothy ChandlerBilly CrystalŠofér slečny Daisy63. ročník199025. marec 1991Shrine Civic AuditoriumBilly CrystalTanec s vlkmi64. ročník199130. marec 1992Pavilón Dorothy ChandlerBilly CrystalMlčanie jahniat65. ročník199229. marec 1993Pavilón Dorothy ChandlerBilly CrystalNezmieriteľní66. ročník199321. marec 1994Pavilón Dorothy ChandlerWhoopi GoldbergSchindlerov zoznam67. ročník199427. marec 1995Shrine AuditoriumDavid LettermanForrest Gump68. ročník199525. marec 1996Pavilón Dorothy ChandlerWhoopi GoldbergStatočné srdce69. ročník199624. marec 1997Shrine AuditoriumBilly CrystalAnglický pacient70. ročník199723. marec 1998Shrine AuditoriumBilly CrystalTitanic71. ročník199821. marec 1999Pavilón Dorothy ChandlerWhoopi GoldbergZamilovaný Shakespeare72. ročník199926. marec 2000Shrine AuditoriumBilly CrystalAmerická krása73. ročník200025. marec 2001Shrine AuditoriumSteve MartinGladiátor74. ročník200124. marec 2002Kodak TheatreWhoopi GoldbergČistá duša75. ročník200223. marec 2003Kodak TheatreSteve MartinChicago76. ročník200329. február 2004Kodak TheatreBilly CrystalPán prsteňov: Návrat kráľa77. ročník200427. február 2005Kodak TheatreChris RockMillion Dollar Baby78. ročník20055. marec 2006Kodak TheatreJon StewartCrash79. ročník200625. február 2007Kodak TheatreEllen DeGeneresSkrytá identita80. ročník200724. február 2008Kodak TheatreJon StewartTáto krajina nie je pre starých81. ročník200822. február 2009Kodak TheatreHugh JackmanMilionár z chatrče82. ročník20097. marec 2010Kodak TheatreAlec Baldwin & Steve MartinSmrť čaká všade83. ročník201027. február 2011Kodak TheatreJames Franco & Anne HathawayKráľova reč84. ročník201126. február 2012Kodak TheatreBilly Crystal Umelec85. ročník201224. február 2013Dolby TheatreSeth MacFarlane Argo86. ročník20132. marec 2014Dolby TheatreEllen DeGeneres 12 rokov otrokom87. ročník201422. február 2015Dolby TheatreNeil Patrick HarrisBirdman88. ročník201528. február 2016Dolby TheatreChris RockSpotlight89. ročník201626. februára 2017Dolby TheatreJimmy KimmelMoonlight90. ročník20174. marca 2018Dolby TheatreJimmy KimmelPodoba vody91. ročník201824. februára 2019Dolby TheatrežiadnyZelená kniha92. ročník20199. februára 2020Dolby TheatrežiadnyParazit93. ročník202025. apríla 2021Union StationžiadnyNomadland94. ročník202127. marca 2022Dolby TheatreRegina Hallová, Amy Schumer, Wanda SykesCODA95. ročník202212. marca 2023Dolby TheatreJimmy KimmelVšetko, všade, naraz96. ročník202310. marca 2024Dolby TheatreJimmy KimmelOppenheimer

 Poznámky 

 Referencie 

 Pozri aj 
 Akadémia filmových umení a vied
 Zoznam rekordov v udeľovaní Academy Awards

 Iné projekty 


Kategória:Filmové ocenenia v USA